paragraph_text: Najviši vrhovi pojavljuju se na području Tarahumara. Točne visine najviših vrhova nisu dovoljno precizirane. Najviša točka je vjerojatno Cerro Mohinora, koji se nalazi na 25.95°N, -107.05°W, procjenjuje se da ima od 3040 do 3300 metara. Međutim, Cerro Barajas koji se nalazi na 26.4°N, -106.08333°W, procjenjuje se da može imati 3300 metara iako drugi izvori daju 3170 metara visine. Cerro Gordo 23.2°N, -104.95°W procjenjuje se da ima od 3350 do 3340 metara. Visoke planinske visoravni ispresjecane su dubokim riječnim dolinama. Na planini se nalaze šume hrasta lužnjaka i kanjoni koji su dom autohtonim stanovnicima. U vrijeme kad su došli kolonizatori na ovom području su se nalazili gradovi s rudnicima srebra. Glavna industrija sada na ovom području su poljoprivreda i šumarstvo, koji su postali predmet spora zbog degradacije zemljišta i protivljenja domaćeg stanovništva tim aktivnostima.